বেদম মারধরে আহত ছইফা শেষ মুহূর্তে তার বাড়ি চলে যায়। ৫ লাখ টাকা কাবিন থাকলেও মাত্র দেড় লাখ টাকার বিনিময়ে ছইফা তার হাত থেকে রেহাই পায়। নুরুল এ বিয়ের কথা গোপন রেখে ২০০৬ সালের ১৫ই সেপ্টেম্বর আরও একটি বিয়ে করে। সিলেটের বিয়ানীবাজার উপজেলার ছোটদেশ গ্রামের হাজী রফিক উদ্দিনের মেয়ে রোমানা বেগমকে ১০ লাখ টাকা মোহরানায় সে বিয়ে করে। কিন্তু তার ওই বিয়েও টিকেনি। এ নিয়ে রোমানা বেগম সিলেটের পারিবারিক আদালতে মামলা করেছেন। মামলায় তিনি নুরুল ইসলামকে একজন প্রতারক হিসেবে উল্লেখ করেন। এ  মামলায় রোমানা বেগম জানান, বিয়ের পর ২০০৭ সালের ডিসেম্বরের শেষ সপ্তাহে নুরুল তার কাছে ২ লাখ টাকা যৌতুক দাবি করে। যৌতুকের দাবিতে তাকে মারধর শুরু করলে অনেক কষ্টে রোমানা তার সংসার টিকিয়ে রাখতে পিতার বাড়ি থেকে ২ লাখ টাকা এনে দেন। পরে সে আরও টাকা দাবি করে। টাকা না দেয়ায় পরে মোহরানা হিসেবে দেয়া জমি জোরপূর্বক দস্তখত করে নুরুল তার নিজের নামে নেয়। এর কিছুদিন পর আরও সাড়ে ৩ লাখ টাকা যৌতুক দাবি করে রোমানাকে নির্যাতন করে। এ টাকা না দেয়ায় ২০০৮ সালের ৩০শে আগস্ট রোমানার সব স্বর্ণালঙ্কার রেখে একটি কন্যাসন্তানসহ তাকে পিতার বাড়ি  পাঠিয়ে দেয়। আদালতে দায়ের করা রোমানা তার আর্জিতে আরও জানান, নুরুল ইসলাম একজন প্রতারক। তার তিন নামে তিনটি পাসপোর্ট আছে। এর মধ্যে একটি আছে সোহেল, অন্যটি জাহিদ ও আরেকটি নুরুল ইসলাম নামে। ব্যাংকেও তার বিভিন্ন নামে একাউন্ট আছে।